Տրանսֆորմերներ։ Բնաջնջման դարաշրջանը

**«Տրանսֆորմերներ։ Բնաջնջման դարաշրջանը» ** (), ամերիկյան ֆանտաստիկ մարտաֆիլմ, «Տրանսֆորմերներ․ Լուսնի մութ կողմը» ֆիլմի շարունակությունը։ «Տրանսֆորմերներ» սիքվելի ամենամեծ բյուջեով ֆիլմն է։ Ֆիլմի ռեժիսորն է Մայքլ Բեյը։ Պրեմիերան տեղի է ունեցել 2014 թվականի հունիսի 27-ին։ Հայաստանյան պրեմիերան տեղի է ունեցել նույն օրը։
Այն տրանսֆորմերների մասին ֆիլմերից առաջինն է, որտեղ ներառված չեն առաջին երեք ֆիլմերի մարդկային կերպարները, այլ` ուրիշ մարդկային կերպարներ և նոր տրանսֆորմերներ, օրինակ` Դինոբոթերը։ Այն նաև առաջինն է ֆիլմերից, որտեղ ներկայացված չէ Շայա Լաբաֆը, ով նախորդ Տրանսֆորմերների գլխավոր դերակատարներից է։ Ֆիլմում կրկին ներկայացված տրանսֆորմերներից են` Օպտիմուս Պրայմը, Բամբլբին, Ռեթչեթը, Լիդֆութը, Բրեյնզը և Մեգաթրոնը (ն.ի` Գալվաթրոն)։
Տրանֆորմերներ. Բնաջնջման դարաշրջանը քննադատների կողմից արժանացել է վատ արձագանքների, որոնցից շատերը համարում են ֆիլմը շատ երկար, վատ դերասանական խաղով և վատ ռեժիսորական աշխատանքով։ Rotten Tomatoes-ի վարկածով դա ֆրենչայզի վատագույն ֆիլմն է։ Ոսկե ազնվամորիի 35-րդ մրցանակաբաշխության ժամանակ ֆիլմն առաջադրված էր 7 անվանակարգերում։ Այն ստացել է յոթ նոմինացիա երեսունհինգերորդ Գոլդեն Ռեսփբերրի Ավարդս նոմինացիայում։ Բեյն արժանացել է վատագույն ռեժիսոր, իսկ Քելսի Գրեմերը` երկրորդ պլանի վատագույն դերասան մրցանակին։ Այնուամենայնիվ, շատ բարձր են գնահատվել տեսողական էֆեկտները, Սթիվ Յաբլոնսկու երաժշտությունը, և Վալբերգի, Գրեմմերի և Տուչիի խաղը։ Չնայած վատ կարծիքների` ֆիլմը մեծ հաջողություն ունեցավ տոմսերի վաճառքի հարցում։ Ֆիլմը ունեցավ 1,104 միլիարդ դոլարի շահույթ, դառնալով 2014 թվականի ամենամեծ շահույթ ունեցող ֆիլմը, տրանսֆորմերների մասին պատմող ֆիլմերից երկրորդ ամենամեծ շահույթ բերած ֆիլմը, դառնալով 19-րդը 1 միլիարդ դոլարից ավելի շահույթ ունեցած ֆիլմերի շարքում, և բոլոր ժամանակների տասնվեցերորդ ամենամեծ շահույթ ունեցող ֆիլմը:Դա միակ ֆիլմն է, որ 2014 թ. ստացել է  1 միլիարդ դոլարից ավելի շահույթ։
Տրանսֆորմերների շարքի հինգերորդ` Տրանսֆորմերները. Վերջին ասպետը ֆիլմի պրեմիերան նախատեսվում է 2017 թվականի հունիսի 23-ին։ Այն նորից կնկարահանի Բեյի, իսկ գլխավոր դերերում կլինեն Քուլլենը, Տուչին և Վալբերգը։ Վեցերորդ ֆիլմը, որը կլինի Բամբլբիի սփին-օֆը, նախատեսվում է թողարկել 2018 թվականին, իսկ յոթերորդ ֆիլմը` Տրանսֆորմերներ 6-ը, նախատեսվում է թողարկել 2019 թվականին։

## Սյուժե
Վաթսունհինգ միլիոն տարի առաջ, այլմոլորակային մի ռասա, որը հայտնի է «Արարիչներ» անվամբ նեխուժում է նախապատմական Երկիր։ Օգտագործելով «Սերմեր» կոչվող սարքը նրանք ձևավորում են մոլորակը, ծածկելով այն «Տրանսֆորմիում» կոչվող լուծույթով, որը դարձել է դինոզավրերի ոչնչացման պատճառ։ 
Չիկագոյի ճակատամարտից հինգ տարի անց մարդիկ սկսեցին տրանսֆորմերներին նայել որպես հանրության թշնամիների։ Չնայած որ հանրությունը հավատում է, թե Ավտոբոթերին ապաստան է տրվել, բայց իրականում նրանց որսացել են ԿՀՎ «Գերեզմանոցային քամի» ջոկատի անդամները, որոնց հրամանատար Հարոլդ Աթինգերը համոզված է, որ տրանսֆորմերները պետք է ոչնչացվեն։ Ջոշուա Ջոյսը` KSI ընկերության ամբիցիոզ տնօրենը համագործակցում է Աթինգերի հետ, որպեսզի օգտագործելով «Սերմեր»-ը հեղափոխի համաշխարհային պաշտպանությունը։ Նա նաև օգտագործում է գերեվարված Բրեյնզին և Մեգաթրոնի գլուխը, որպեսզի ստեղծի տրանսֆորմեր ռազմիկների նախատիպերը` Գալվաթրոնին և Սթինգերին։

## Արտադրություն
Տրանսֆորմերներ․ Լուսնի մութ կողմը ֆիլմի ստեղծման ընթացքում Շայա Լաբաֆը և Մայքլ Բեյը հաստատեցին, որ չեն վերադառնա ֆիլմաշարի չորրորդ թողարկմանը։ Խոսակցություններ կան, թե Բեյին կարող են փոխարինել Ռոլանդ Էմերիխը, Ջո Ջոնսթոնը, Ջոն Թարթլթոբը, Սթիվեն Սոմերսը, Լուի Լետերյեն կամ Դեյվիդ Եթսը։ Ըստ որոշ ասեկոսեների` Ջեյսոն Սթեթհեմը կարող էր խաղալ չորրորդ թողարկման գլխավոր դերը։ Hasbro ընկերության գործադիր տնօրեն Բրայան Գոլդները հայտարարեց, որ նա ֆիլմի ստեղծման ուղղությամբ բանակցություններ էր վարում Սթիվեն Սփիլբերգի, Բեյի և Paramount ընկերության հետ։ Որոշ ասեկոսեներ կային, թե չորրորդ և հինգերորդ թողարկումները կնկարահանվեն համաժամանակյա` Սթեթհեմի գլխավոր դերակատարմամբ, սակայն Բեյը հերքեց դա։ Սփիլբերգը հույս ուներ, թե Բեյը կվերադառնա չորրորդ թողարկման ստեղծմանը։
Բեյի հետ վերջնական բանակցություններից հետո պրոդյուսեր Լորենցո դի Բոնավենտուրան հայտարարեց, որ ֆրենչայզի չորրորդ ֆիլմը ևս թողարկվելու է։ 2012 փետրվարին Մայքլ Բեյը և Paramount Pictures ընկերությունը հայտարարեցին, որ Բեյը կլինի 2014 թ. հունիսի 27-ին թողարկվելիք չորրորդ Տրանսֆորմերների պրոդյուսերը և ռեժիսորը։ 
2013 թ. սեպտեմբերի 1-ին Fusible լրատվականը բացահայտեց ֆիլմի անվանման երեք հնարավոր ենթավերնագրեր` Վերջին հանգրվան, Ապագայի համաձուլված, Ապոկալիպսիս։ Սեպտեմբերի 2-ին Տրանսֆորմերներին նվիրված TFW 2005 պորտալը բացահայտեց ևս մեկ հնարավոր ենթավերնագիր` Բնաջնջման դարաշրջանը։

## Քասթինգ
2012 թվականի նոյեմբերին Մարկ Վալբերգը ընտրվեց դերի համար։ Իզաբել Քորնիշը, Նիկոլա Պելտցը, Գաբրիելա Ուայլդը, Մարգարեթ Քուոլին առաջադրվել են դուստրի դերի համար իսկ Լյուք Գրայմզը, Լենդոն Լիբուարոնը, Բրենթոն Թվեյթեսը, Ջեք Ռեյնորը և Հանթեր Փերիշը` աղջկա ընկերոջ դերի։   2013 թվականի հունվարին Ռեյնորն ընտրվեց աղջկա ընկերոջ, իսկ նույն թվականի մարտին Նիկոլա Պելտցն ընտրվեց Վալբերգի դստեր դերի։

## Ծանոթագրություններ

## Արտաքին հղումներ
* 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների արկածային ֆիլմեր
Կատեգորիա:2010-ականների գիտաֆանտաստիկ էքշն ֆիլմեր
Կատեգորիա:2010-ականների սիքվել ֆիլմեր
Կատեգորիա:2010-ականների ֆիլմեր սուպերհերոսների մասին
Կատեգորիա:2014 ֆիլմեր
Կատեգորիա:IMAX ֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան գիտաֆանտաստիկ էքշն ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Մայքլ Բեյի ֆիլմեր
Կատեգորիա:Չիկագոյում նկարահանված ֆիլմեր
Կատեգորիա:Ֆիլմեր այլմոլորակայինների մասին
Կատեգորիա:Ֆիլմեր ապոկալիպսիսի մասին
Կատեգորիա:Ֆիլմեր դինոզավրերի մասին
Կատեգորիա:Ֆիլմեր, որոնց գործողությունները տեղի են ունենում ԱՄՆ-ում
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Կատեգորիա:Ֆիլմեր, որոնց գործողությունները տեղի են ունենում Չիկագոյում
Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում
Կատեգորիա:Ֆիլմեր, որոնց գործողությունները տեղի են ունենում Տեխասում
Կատեգորիա:Ֆիլմեր, որոնց գործողությունները տեղի են ունենում 2018 թվականին
Կատեգորիա:Միչիգանում նկարահանված ֆիլմեր
Կատեգորիա:Տեխասում նկարահանված ֆիլմեր
Կատեգորիա:Ֆիլմեր վրեժի մասին